এই একটা অভিযোগ আমরা প্রায়শই শুনি। কিন্তু পাহাড় সমান মিথ্যার বিরুদ্ধে যখন কোনো সত্যকে তুলে ধরতে হয়, সেই সত্যের পক্ষে মানুষকে উজ্জীবিত করতে হয়, তখন সেই সত্যকে বারবার উত্থাপন করতে হয়, বারবার বলতে হয়, বিভিন্নভাবে নানা আঙ্গিকে উল্লেখ করতে হয়। আমরা ১৩০০ বছরের জমানো জঞ্জালকে পরিষ্কার করার উদ্যোগ নিয়েছি। গত ১৩‘শ বছর থেকে বিকৃত হতে-হতে আল্লাহর প্রকৃত ইসলাম একেবারে হারিয়ে গেছে। যে বিষয়টার গুরুত্ব নেই, সেটাকে এক নাম্বারে আনা হয়েছে, আর যেটার গুরুত্ব এক নাম্বারে সেটা গায়েব করে দেয়া হয়েছে। বহুত সুন্নত-মোস্তাহাব জাতীয় আমলকে ফরযের উপরে জায়গা দেয়া হয়েছে। কাজেই এখন প্রকৃত ইসলামের কথা বলতে গেলে মানুষ মনে করে, আমরা পুরো ইসলামের বিরুদ্ধেই কাজ করছি। আসলে কিন্তু ঘটনা তা নয়। এখন এই বিষয়টাকে বোঝানোর জন্য বারবার উল্লেখ না করে আমাদের কোনো উপায় নাই। যে মিথ্যাগুলো শিক্ষা ব্যবস্থা, প্রচার মাধ্যম, বই-পত্র, আলেম ওলামাদের ওয়াজে খোতবায় লক্ষ লক্ষবার প্রচার করা হয়েছে, যা মানুষের মনে মগজে স্থায়িভাবে গেড়ে বসেছে, সেটাকে পরিবর্তন করে সত্য প্রতিষ্ঠার জন্য আমাদের ক্ষীণ কণ্ঠে একটি বিষয় হাজার হাজার বার বললেও কমই বলা হবে।